《书西湖雷峰云讲主草书》
宋代·佚名

云师一生耽作草，银铁蟠空觑天巧。
老来逸气未全平，笔底锋鋩犹独扫。
开关勇士争赴敌，剑戟弓戈奋相缭。
睡龙没起求颔珠。划木抓岩纷怒爪。
风雷喧豗撼坤轴，飞电交横印清沼。
忽然天宇变空澄，千丈孤峰立寒峭。
张颠惊号智永泣，剥筋椎骨为君饱。
恨予不习草书诀，九转枯肠只自搅。
云师云师汝诚能，春蚓秋蛇几时了。
何如认取主人翁，破衲蒙头纸窗晓。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。